Frederiks Jeitss

Frederiks Djūhersts Jeitss (;  Līdsa —  Londona) bija Lielbritānijas šahists. Pēc profesijas grāmatvedis.

 Biogrāfija 
No 1920. gadu sākuma līdz 1930. gadu sākumam bijis viens no Anglijas vadošajiem šahistiem. Sešas reizes uzvarējis Lielbritānijas šaha čempionātos (1913, 1914, 1921, 1926, 1928, 1931).British Chess Champions 1904-present Sekmīgi piedalījies tradicionālajos Hastingsas šaha turnīros, kuros četras reizes ieņēmis 3. vietu (1919,Hastings (1919) 1924,Hastings 1923/24 1927,Hastings 1926/27 1928Hastings 1927/28). Pārstāvējis Anglijas komandu Pasaules šaha olimpiādēs, kurās piedalījies 3 reizes (1927, 1930-1931) un komandu vērtējumā izcīnījis bronzas (1927) medaļu.OlimpBase :: Men's Chess Olympiads :: Frederick Yates No 1919. līdz 1932. gadam piedalījies aptuveni 60 starptautiskajos šaha turnīros.

Bijis pazīstams kā šaha literāts un žurnālists. Laikrakstu Manchester Guardian un Yorkshire Post šaha nodaļu redaktors. Daudz darījis šaha popularizēšanai Anglijā. Traģiski aizgājis bojā nelaimes gadījumā, nosmokot savā mājā gāzes izplūdes rezultātā.

 Atsauces 

 Ārējās saites 

Kategorija:1884. gadā dzimušie
Kategorija:1932. gadā mirušie
Kategorija:Lielbritānijas šahisti